**D I S P O Z I Ţ I E**

**privind emiterea acordului Judeţului Cluj, în calitate de proprietar al imobilului** **identificat în cartea funciară nr. nr. 78544 Florești, pentru realizarea investiţiei „Drum TransRegio Feleac TR35, Etapa I-Centura Metropolitană TR35 și Drumuri de legătură”, în cadrul Programului Operațional de Transport (POT) 2021-2027, Faza 1 - Centura Metropolitană TR35**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 18.010/08.05.2024 elaborat de către Direcția Urbanism și Amenajarea Teritoriului și Direcția Juridică, prin care se motivează și fundamentează emiterea actului administrativ;

Ținând cont de:

* adresa Municipiului Cluj-Napoca nr. 439624/441/25.04.2024 și documentele anexate;
* Certificatul de urbanism nr. 773/2019, emis de Preşedintele Consiliului Judeţean Cluj;
* Adresa Companiei de Apă Someș S.A. nr. 17.522/DGA/BT/07.05.2024;

Luând în considerare:

* Hotărârea Guvernului nr. 666/2016 pentru aprobarea documentului strategic Master Planul General de Transport al României, modificată prin hotărârea nr. 1312/2021;
* Hotărârea Guvernului nr. 1.315/2022 pentru aprobarea indicatorilor tehnico-economici aferenţi obiectivului de investiţii "Drum Transregio Feleac TR 35, Etapa I Centura Metropolitană TR 35 şi Drumuri de Legătură", judeţul Cluj;
* Hotărârea Guvernului nr. 1.304/2023 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional "Drum Transregio Feleac TR 35, Etapa I Centura Metropolitană TR 35 şi drumuri de legătură", precum şi aprobarea listei imobilelor proprietate publică a statului şi a listei imobilelor proprietate publică a unităţilor administrativ-teritoriale care fac parte din coridorul de expropriere al lucrării de utilitate publică de interes naţional;
* art. IX alin. (2) din Ordonanța de Urgență nr. 26/2022 pentru modificarea şi completarea unor acte normative în domeniul investiţiilor publice, cu modificările și completările ulterioare;
* art. 24 alin. (3) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare;
* Hotărârea Consiliului Județean Cluj nr. 131 – 31 iulie 2023 privind aprobarea Strategiei de dezvoltare teritorială a Județului Cluj pentru perioada 2023-2030

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art.191 alin. (1) lit.e), alin. (6) lit. d), art. 287 lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2^1 lit. d), art. 5 (1), art. 7 alin. (1), lit. d), alin. (1^5) și alin. 20 lit. c)din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* art. 554, art. 621, Titlul VI – Proprietatea publică din Legea nr. 287/2009 privind Codul civil republicată, cu modificările şi completările ulterioare;
* Legea nr. 241/2006 privind serviciul de alimentare cu apă şi de canalizare, republicată, cu modificările și completările ulterioare;
* art. 20 lit. d) din Ordinul Ministerului Dezvoltării Regionale și Locuinței nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare;
* Hotărârii Consiliului Judeţean Cluj nr. 181/2012 privind mandatarea Preşedintelui Consiliului Judeţean Cluj pentru emiterea acordului Judeţului Cluj, în calitate de proprietar al imobilelor aflate în domeniul public sau privat, conform prevederilor Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;
* Hotărârea Consiliului Judeţean Cluj nr. 30/2005 privind aprobarea delegării directe a serviciului de alimentare cu apă şi de canalizare către Compania de Apă Someş S.A;
* Hotărârea Consiliului Judeţean Cluj nr. 249/2007 privind aprobarea modificării Contractului de delegare a gestiunii Serviciului de alimentare cu apă şi de canalizare către S.C. Compania de Apă Someş S.A., prin Act adiţional;
* Hotărârea Consiliului Judeţean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare;

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** (1) Se emite acordul Judeţului Cluj, în calitate de proprietar al imobilului aflat în domeniul public al Județului Cluj și în concesiunea Companiei de Apă Someș SA, identificat în cartea funciară nr. 78544 Florești, pentru realizarea investiţiei „Drum TransRegio Feleac TR35, Etapa I - Centura Metropolitană TR35 și Drumuri de legătură”, în cadrul Programului Operațional de Transport (POT) 2021-2027, Faza 1 - Centura Metropolitană TR35) - lucrări de deviere rețele de utilități pentru Tronson 1 - Drum b4.1 – Modernizare DN 1 - de la km 481+500 la km 483+655 pe tronsonul cuprins intre km 483+280 – km 483+655”.

1. Devierea/relocarea rețelelor de utilități, pe tronsonul cuprins între km 483+280 – km 483+655, se va realiza exclusiv în limitele suprafaței din imobilul menționat la alin. (1) supus culoarului de expropiere aprobat prin H.G. nr. 1304/2023, cu obligația respectării condiționărilor legale incidente pentru zona de protecție severă a sursei strategice de apă subterană Florești și luării tuturor măsurilor de protecție sanitară împotriva exfiltrației din rețelele de canalizare menajeră și pluvială necesare pentru protecția resursei de apă.
2. Devierea/relocarea rețelelor de utilități se va realiza în corelare cu proiectul de interes național „Spitalului Regional de Urgență Cluj”;

**Art. 2.** Prezentul acord se emite în vederea depunerii documentaţiei pentru autorizarea executării lucrărilor de construcţii din cadrul categoriei de investiţii menționate la art. 1, în conformitate cu dispoziţiile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, în acest sens fiind emis certificatul de urbanism nr. 773/2019 de către Președintele Consiliului Județean Cluj.

**Art. 3.** Prezenta dispoziție se comunică, prin poșta electronică, Direcției de Urbanism și Amenajarea Teritoriului, Municipiului Cluj-Napoca, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 Alin TișeSimona Gaci

**Nr. 192 din 8 mai 2024**